open-index/open-wikipedia-markdown huggingface dataset:
Kuntyin (nok)

Di̱ fam tat-a̵̱pyia̱ bwokntswam, **kuntyin** hwa yet susuut kap nok hwa ku ni̱ fwuop a̱byin ka ku di̱ jen jhyang, a̱sa̱khwot (ma̱nang ma̱ a̱ka̱nok na̱ wak ma̱ a̱sa̱khwot a̱ni), mat a̱nia nkpa̱p nok na ni̱ shyei a̱ nat ma̱ a̱byin ka. Da̱ a̱ka̱nyiung, kuntyin bye li gyan ku ku byia̱ tsuung.  Bwokntswam kuntyin yet ka̱nang á̱ tyia̱ mumwang yet mbyin hu ma̱ng si̱ a̱fan (bwokntswam jiyoteknik) mi̱  ghwang nkap kuntyin nok.

Kuntyin yet susuut a̱tyin kya, zi̱ fwom nkyang nfeang neet a̱byin da̱ a̱tyin a̱ni, (kidee: nang a̱sa̱khwot na tyong neet a̱za si̱ bai A̱tak Njei a̱ni), zi̱ pyia̱t kpa̱t, neet tazwa a̱ni. Kuntyin yet a̱tyin kyang kya a̱ni kidee:
[1] nang a̱tyin a̱na kpa̱t di̱ nok a̱li a̱ni, 
[2] kuntyin yet kurum á̱ mkpa̱t ka̱swuo a̱ni.
[3] kuntyin yet a̱tyin kyang nang a̱tyubishyi na mkpat a̱ cyiet swanta a̱ni.

## Jat
Kuntyin ni̱ nwuak nok hu cet ba̱ng a̱byin ku yong mi̱cet di̱ tyan jhyiung a̱ni:
* Ku seang kpa̱p nok hu da̱ a̱gba̱ndang a̱vwuo mat á̱ tyong tyei mbyin na na̱ shyia̱ tafa a̱kpi̱di̱dyik kpa̱p a̱ la̱u a̱ni (ka̱ doot ku bai khwat tangka̱i swat ku tyia̱ a̱ni bah). 
* Á̱ ba̱ng nok hu ku yong mi̱cet mi̱ di̱ nyia̱ fi̱p ma̱ng ncet mi̱ swanta na nang tyi̱ri̱m-a̱byin, a̱yaari̱giwa, khak va nza, a̱yaagut taan, a̱yaatonedo ma̱ng wun).
* Á̱ jhyi a̱tatai a̱gbaat wu nang á̱ na mmyian nok hu tazwa a̱ni.
* Á̱ ba̱ng nok hu mami-mami a̱byin ka, á̱ mban nhu cet á̱ bu nvwuong loo a̱kpi̱di̱dyik kpa̱t tazwa nhu.
* Á̱ nvwuong a̱guguut a̱za naat a̱byin a̱si̱ nkap na̱ byet a̱ni (mi̱ di̱n jen jhyang).

## Ya̱fang

## A̱ka̱fwuop nta

* Common examples of possible deformations of foundations arising from improper construction.
Ibrahim

**Ibrahim** (á̱ za ngyei **Abram**) nggu wa ku yet a̱tyin nkhwi *A̱brahamik* ka, nang Khwiyahuda, Khwikristi ma̱ng Khwikpaa̱kpeang a̱ni. Mi̱ Khwiyahuda hu, nggu wa yet a̱tyia̱ a̱ mun A̱yahuda ba ma̱ng A̱gwaza tswazwa wu; di̱ Khwikristi, nggu wa yet a̱tyia̱ tswa a̱mgba̱m á̱nietkhwi ba, ku A̱yahuda ku nnwap nkak; a̱wot di̱ Khwikpaa̱kpeang, a̱ si̱ yet a̱fwuop lang a̱yaata̱m a̱kwonu Khwikpaa̱pyia̱ hu ku ku ntsa ma̱ng A̱da̱mu ku si̱si̱ ngaan ma̱ng Muwamet.

## Ya̱fang

## A̱ka̱fwuop nta
*
* Abraham smashes the idols (accessed 24 Zwat Tsat 2011).
* "Journey and Life of the Patriarch Abraham", a map dating back to 1590.
* Kitáb-i-Íqán
Francis Koza

A̱tyoli **Francis Da̱nladi Koza** ku **Francis Danladi Kozah** yet a̱tyufak-a̱lyiat ma̱ng a̱tyukwai-nfwuo-á̱niet Naijeriya wa. A̱ ku yet a̱tyukam sot kwai-nfwuo-á̱niet APC Si̱tet Ka̱duna gbangbang. A̱ ku za̱ yet a̱tyulyuut  bwot *Kaduna State Internal Revenue Service* (KDIRS) ma̱ng si̱ sot *Kaduna Enterprise Development Agency* (KADEDA).
 Ma̱ a̱lyia̱ 2021, gwomna Si̱tet Ka̱duna wu si̱ ti̱n nggu a̱ yet A̱tyulyuut sot *Kaduna State Legislative Service Commission* wu.

## Kwai-nfwuo-á̱niet
A̱tyoli Koza ku yet byia̱k a̱kpangcuk Sot A̱gwomna̱ti Mali Nietcen A̱fakan gbangbang. A̱ ku shyia̱ ma̱ á̱niet ba ba̱ ku li̱n a̱ma bai Nasir El-Rufai, a̱ yet gwomna Si̱tet Ka̱duna ma̱ a̱lyia̱ 2015.

## Ya̱fang

## A̱ka̱fwuop nta
A̱byintyokshan Oman

**A̱byintyokshan Oman** kani yet A̱byintyokshan a̱sa̱khwot kya ka̱ mak a̱yangka̱nan ma̱ng Potugat mbeang Bi̱ri̱ti̱n di̱ bwuanng mi̱ fuut fwuo ma̱ a̱ka̱vwuo da̱ A̱ngam A̱sa̱khwot Pari̱si mbeang A̱gba̱ndang Kyai A̱sa̱khwot Ndya. Neet nang ka shyia̱ yet a̱nyiung mi̱ a̱ca̱cet bibyin fam-a̱byin mami sa̱ncuri 18 a̱ni, A̱byintyokshan kani ma̱ a̱zata̱n nka mami sa̱ncuri 19, si̱ neap tyok nka hu a̱ byia̱k A̱na̱nwuai A̱sa̱khwot Hwori̱mut ku si̱ ntaat a̱byin Iran mbeang a̱byin Paki̱si̱tan ba̱ng si̱ nat fam a̱tak Cape Delgado.
Elias Manza

A̱tyoli **Elias Andrew Gwanzwang Manza** yet a̱tyukwai-nfwuo-á̱niet Naijeriya wa. Nggu wa ku yet a̱kpangcuk Sot A̱gwomna̱ti Mali Nietcen A̱fakan (2018-2023).

## Kwai-nfwuo-á̱niet
A̱tyoli Manza ku ghwut cat cuk a̱kpangcuk Sot A̱gwomna̱ti Mali Nietcen A̱fakan ji ma̱ ta̱du sot kwai-nfwuo-á̱niet *PDP* hwa a̱ si̱ ya khai hu ma̱ a̱tuk 16 Zwat Tswuon 2018, á̱ si̱ bwuok ma̱ng a̱nggu kwaa̱mbwat-bwuot hu A̱tuk A̱sa̱ba̱t, 19 Zwat Tswuon 2018. A̱ ku shyia̱ tswák 55,643 a̱ si̱ lan a̱fi̱p nggu hu, a̱tyu sot kwai-nfwuo-á̱niet *APC* wu, John Hassan, a̱nyan wa ku kwok tswák 31,514.

Di̱n jen ji gu nshyia̱ di̱ cuk a̱ja, á̱ka̱tuk A̱fa̱taa ba̱ ghwut weam a̱sok si̱ dam A̱tyap ka ba̱t kyiak neet ma̱ a̱lyia̱ 2020.

## Ya̱fang

## A̱ka̱fwuop nta
Esther Abba

A̱yang-a̱li **Esther Abba** yet a̱tyukwai-nfwuo-á̱niet Naijeriya wa. A̱ ku yet A̱kwak a̱son a̱nyiuk Si̱tet Ka̱duna ba̱ng tat ndyia̱ a̱ni̱nai, a̱ si̱ ba̱ yet memba Mali A̱tung Si̱tet Ka̱duna, memba bwot *Kaduna State Water Board* gbangbang, A̱kpangcuk bwot *Kaduna State Rehabilitation* ma̱ng memba komiti mi̱ nta̱m ma̱ a̱di̱di̱t mi̱ sot kwai-nfwuo-á̱niet *PDP* mi̱ Si̱tet Ka̱duna ma̱ng a̱byin Naijeriya ka a̱mgba̱m. Nggu wa yet *Gimbiya* A̱tyap wu.

## A̱hyiak
Ma̱ a̱lyia̱ 2011, kotu ku nwuak oda á̱ ta̱bat nggu mat a̱lyiat shei a̱bubwuk nkwaa̱mbwat fang. Ca̱caat ma̱ng a̱lyiat a̱tyubat-a̱hyiak na, a̱khwukhwop byia̱k a̱kpangcuk Sot A̱gwomna̱ti Mali Nietcen A̱fakan nang á̱ ngyei A̱tyoli Francis Koza a̱ni, a̱ ku kaat nyia̱ “A̱yang-a̱li Esther Abba ku shyi ma̱ a̱bubwuk a̱zaghyi Komisha̱n Shyishyi, *High Court of Justice*, Ka̱duna a̱wot a̱ si̱ shei ma̱ng a̱nu nggu ka a̱mali nyia̱ a̱son kwaa̱mbwat ghwon a̱lifang nggu ka nang gu nyia̱ á̱ ku nwuak di̱n jen ji gu nngaan tat-a̱pyia̱ pi̱raimari nggu hu A̱malifang Pi̱raimari LEA, Sakoo, SA̱M Nietcen A̱fakan ma̱ a̱lyia̱ 1984 ku bwuk a̱wot a̱ si̱ shei mi̱ kyang nyiung mi̱ di̱ cat khwuat, laai á̱niet ba mbeang mba ba̱ khai a̱ni ma̱ng á̱niet-a̱byin ba ma̱ a̱baka̱keang Nietcen A̱fakan ma̱ng a̱ka̱vwuo hyia̱k na ba̱ nwuak a̱cucuk nyia̱ da̱ nggu, a̱ byia̱ kwaa̱mbwat a̱lifang pi̱raimari hu nang gu ku nsan neet ma̱ a̱lifang a̱kya ma̱nang gu lyen ba̱t nyia̱ da̱ nggu, a̱ ku mak nat a̱lifang a̱kya bah.”

## Ya̱fang
Bonat Zuwaqhu

A̱tyoli **Bonat Zwakhwu "Zuwaqhu"** yet a̱tyulyuut Naijeriya wa.

Kyiai kyang nang gu ntyai a̱pyia̱ Nggu a̱ni." — Dr. Zuwaqhu Bonat Toure regarded the ideas of Nationalism and Christianity as the sell...

## Ya̱fang
Da̱njuma Ka̱ra̱u

A̱tyoli **Da̱njuma Mugu Ka̱ra̱u** (27 Zwat A̱natat 1960 - 11 Zwat Swak ma̱ng Sweang 2022) ku yet a̱kwak a̱son Sot Byi̱k Sot-á̱niet A̱tyap (Shong: Atyap Community Development Association (ACDA)) gbangbang.

## Ya̱fang
Yunuvasi̱ti Si̱tet Ka̱duna

**Yunuvasi̱ti Si̱tet Ka̱duna** hu shyia̱ ma̱ a̱keang Ka̱duna kya, Si̱tet Ka̱duna, Naijeriya. Á̱ ku kpaat nhu ma̱ a̱lyia̱ 2004 kya. Ku byia̱ a̱yaafakuti a̱natat bya ma̱ng kyanh ku swak di̱patmen 39 a̱wot ku si̱ byia̱ a̱linkwaa̱mbwat ka̱ byia̱ kpa̱mkpaan ma̱ng nkpa̱m nkwaa̱mbwat 17,000. Ku byia̱ nkamput nfeang nia: Fantswam ma̱ng Ka̱duna.

## Ya̱fang

## A̱ka̱fwuop nta
*A̱ma̱ntei ofisha Yunuvasi̱ti Si̱tet Ka̱duna 
*A̱na̱nwuai Yunuvasi̱ti Si̱tet Ka̱duna
Haruna Musa

A̱tyoli *Qs* **Haruna Musa** (byin 22 Zwat A̱natat) wa yet a̱tyulyuut Sot Byi̱k Sot-á̱niet A̱tyap (Shong: Atyap Community Development Association (ACDA)) wu. A̱ yet a̱gba̱ndang a̱tyutat-a̱pyia̱ wa a nyia̱ ta̱m ma̱ng Yunuvasi̱ti Ahmadu Bello, Zariya, Si̱tet Ka̱duna, Naijeriya.

## Ya̱fang
Na̱ga̱ri̱juna

**Na̱ga̱ri̱juna** [kp. 150 – kp. 250 A̱A̱ (á̱ byia̱ a̱fa a̱feang tazwa)] ku yet mong Khwibuda Mahayana wa a̱ ka yet a̱gwak lyen filosofi a̱ni a̱si̱ a̱lifang Madhyamaka (A̱di̱dam-a̱ka̱wa̱tyia̱, Vak A̱ka̱wa̱tyia̱) ka. Á̱ tai lyen nggu nang a̱tyonyiung mami a̱tsatsak a̱yaagwak lyen filosofi Khwibuda ba. Jan Westerhoff ku fa nggu a̱ yet "a̱tyonyiung mami a̱ca̱cet a̱yaagwak a̱di̱dam ba di̱ nkhang Filosofi A̱siya hu."

Ma̱ a̱di̱di̱t ku fa nyia̱ Na̱ga̱ri̱juna wa yet a̱tyukpaat a̱lifang Madhyamaka Filosofi Khwibuda ma̱ng a̱cok a̱guguut Mahayana wu. *Mulamadhyamakakarika* (*A̱tyin A̱cyuang-zwunzwuo di̱ Madhyamaka*, MMK) nggu hwa yet lyuut ku yet a̱tsatsak hu a̱ swak a̱ni di̱ filosofi Madhyamaka sangkyang ji. MMK ji ku fuut a̱lyiat ma̱ a̱di̱di̱t di̱ lilyem Sansi̱ki̱rit, Caina, Tibet, Kworiya ma̱ng Ja̱pan a̱wot á̱ ni̱ fang nhu ba̱ng si̱ tat a̱fwun.

## Nkhang

## Ya̱fang
Damakasuwa

A̱keang **Damakasuwa** kya yet tyantung A̱byintyok A̱tsamyia̱ ji mi̱ Sot A̱gwomna̱ti Mali Ka̱uru di̱ fam a̱tak Si̱tet Ka̱duna di̱ fam-a̱byin Fam A̱ka̱wa̱tyia̱ Naijeriya hu. Zwunzwuo-a̱muup fam jini ja yet 811. 

Kikya si̱ bu yet a̱cyian a̱bafamtyok A̱byintyok A̱tsamyia̱ ka nang á̱ ka ngyei Damakasuwa a̱ni.

## Ya̱fang
A̱tsamyia̱

**A̱tsamyia̱** ba (Tsamyia̱: ; Kpat: , ) swan fam Sot A̱gwomna̱ti Mali Ka̱uru, Si̱tet Ka̱duna, Fam A̱ka̱wa̱tyia̱, Naijeriya. Ba̱ lyiat a̱lyem Tsamyia̱ kya, ka̱ yet a̱nyiung mami lilyem Kayinji-A̱tyin hu a̱ni. Tyantung mba ji, jija shyia̱ a̱keang Damakasuwa, kpa̱mkpaan ma̱ng Cawai di̱ fam jenshyung a̱keang Nja̱t.

## Ya̱fang
Tsamyia̱ (a̱lyem)

**Tsamyia̱** (Tsamyia̱: , Kpat: , , ), yet a̱lyem Kayinji kya á̱ lyiat mi̱ Naijeriya. A̱tsamyia̱ ba, ba̱ lyiak di̱ SA̱M Ka̱uru mi̱ Si̱tet Ka̱duna mbeang SA̱M Basa mi̱ Si̱tet Pi̱lato, Fam A̱ka̱wa̱tyia̱, Naijeriya, bibya lyiat da̱ a̱lyem kani.

## Ya̱fang

## A̱ka̱fwuop nta
Cawai

**Cawai** (Kpat: ) yet a̱keang kya ka̱ swan di̱ fam a̱tyin a̱keangtung A̱byintyok A̱tsamyia̱ ka di̱  Fam A̱gwomna̱ti Mali Ka̱uru di̱ fam a̱tak Si̱tet Ka̱duna di̱ fam-a̱byin Fam A̱ka̱wa̱tyia̱ Naijeriya. Zwunzwuo-a̱muup ta̱m ta̱m a̱vwuo ji ja yet 811. 

A̱keang ka bu ngyet a̱cyian a̱bafam Cawai, A̱byintyok A̱tsamyia̱. Á̱ ka ngyei á̱niet A̱byintyok ba ma̱ a̱pyia̱ mba ma̱ng a̱byin ka a̱mgba̱m Cawai di̱n jen jhyang.

## Shyei nkyang
### Wun
Kyai A̱ka̱man-tswam Yakubu Gowon, Nja̱t (IATA: JOS) ja yet si̱ ku swak di̱ shyia̱ kpa̱mkpaan ma̱ng a̱keang ka. Ka̱ swan kilomita 45.3 di̱ fam a̱tak-a̱tyin a̱keang a̱kya. Kyai A̱ka̱man-tswam Bibyin Nta Ka̱duna hu (IATA: KAD) ku swan kilomita 162.7 di̱ fam a̱za-jenshyung a̱keang ka, mbeang Kyai A̱ka̱man-tswam Bibyin Nta Nnamdi Azikiwe (IATA: ABV), ku swan kilomita 180.1 di̱ fam a̱tak-jenshyung a̱keang Cawai mun nshyia̱.

## Ya̱fang
Ka̱la̱nda Juliyot

**Ka̱la̱nda Juliyot** ji yet ka̱la̱nda mam ja ji̱ byia̱ mmam cyi tsat ma̱ng nswak a̱taa ma̱ng a̱fwuon (365) a̱ni kuzang a̱lyia̱. Ndyia̱ jhyang a̱ shyiat mmam 366 ka̱nang á̱ bwuak ndyia̱ a̱naai. Á̱ more ka̱la̱nda Juliyot nang ka̱la̱ndá khwi di̱ nkap Cod A̱todok A̱tyin hu ma̱ng nkap Ncod A̱tyin na a̱ni mbeang da̱ a̱vwuo nwap nang á̱ ngyei A̱mazik (ku A̱buzu) a̱ni. 

Á̱ ku shyia̱ a̱di̱dam tazwa ka̱la̱nda Juliyot ji ma̱ a̱lyia̱ 46&nbsp;A̱K kikya da̱ a̱vwuo (a̱wot ji̱ si̱ ka kyiak a̱lyoot nggu da̱ a̱nyiung) a̱gwam Juliyot Kaisar kya, nang tangka̱i fai si̱ a̱khwukhwop kalanda A̱rom wu, a̱ ku yet ka̱la̱nda nang á̱ kyiai sai mam ma̱ng sai zwat a̱ni di̱ fang nji. Ji̱ ku ta̱bat ta̱m a̱tuk , ca̱caat ma̱ng a̱lyiat nggu na. Ka̱la̱nda Kaisar ji si̱ ka ngyet a̱tsak ka̱la̱nda A̱byintyokshan Rom wu mbeang a̱lyiak fam jenshyung swanta hu kyiak neet di̱n jen a̱ja ba̱ng si̱ bai ndyia̱ 1,600, ku si̱ labeang tat a̱lyia̱ 1582 nang Paparoma Gi̱regi̱ri XIII ku ghwut ma̱ng ka̱la̱nda jhyang ji̱ na nvwuong nyia̱ ta̱m ma̱ng Ka̱la̱nda Juliyot ji a̱ni.

Ka̱la̱nda Juliyot byia̱ ntangka̱i ndyia̱ a̱feang nia: a̱ca̱caat a̱lyia̱ gu byia̱ mmam 365 a̱ni, mbeang a̱lyia̱ ta̱gak ka̱ byia̱ mmam 366. A̱wot a̱mgba̱m ni̱ kat a̱hyohyoot a̱kat ndyia̱ mmam 365 a̱tat wa ma̱ng a̱lyia̱ ta̱gak mmam 366 a̱nyiung, a̱wot a̱lyia̱ ka ka̱ si̱ du shyia̱ ma̱ng shi a̱swap mmam 365.25 da̱ a̱ka̱nyiung ma̱ a̱lywei. Si̱ a̱hwa si̱ swak a̱tsak shi mmam a̱lyia̱ 365.2422 (a̱fi̱ng ka di̱ yong huni, ka̱ ni̱ shai shi̱shai a̱ni) ku myim ka̱la̱nda mam ku byia̱, si̱ a̱hwa si̱ fa nyia̱ ka̱la̱nda Juliyot ji ni̱ shyia̱ mam&nbsp;nyiung kuzang ndyia̱&nbsp;129. Si̱ a̱hwa fa, ka̱la̱nda Juliyot ji ni̱ mban ma̱ng mmam 3.1 kuzang ndyia̱ 400. 

Jhyuk ka̱la̱nda Gi̱regi̱ri hu si̱ shai ka̱nda̱n Juliyot hu, ku ghyuai shi a̱swak a̱lyia̱ ka̱la̱nda hu ma̱ a̱ca̱caat kyiak neet ma̱ mmam 365.25 ba̱ng si̱ tat mmam 365.2425 mat a̱nia wa a̱ si̱ jhyuk ghyuap ka̱la̱nda Juliyot hu mi̱ di̱ nyia̱ fi̱p ma̱ng a̱lyia̱ mam hu: ka̱la̱nda Gi̱regi̱ri ji si̱ ta̱bat mban ma̱ng mam 0.1
hwa ma̱nyin a̱mami ndyia̱ 400. Mi̱ kuzang tangka̱i nyia̱ mi̱ ndyia̱ na̱ kyiak neet mi̱ a̱lyia̱ 1901 ba̱ng si̱ tat a̱lyia̱ 2099, mam zwat nji ca̱caat ma̱ng ka̱la̱nda Julyot na nshyia̱ mmam 13 a̱zama a̱ca̱caat mam zwat Gi̱regi̱ri hu  (kidee a̱tuk mam 1 Zwat Jhyiung Juliyot kwa ma̱ a̱tuk mam Zwat Jhyiung Gi̱regi̱ri). A̱lyiak bibyin Katolika hu si̱ san ka̱la̱nda swai ji kiki; bibyin Pi̱rotesi̱tan si̱ nyia̱ a̱nia ma̱ a̱shonshyon ma̱ a̱shonshyon ma̱ a̱yaasa̱ncuri a̱feang ba̱ ntung a̱ni; a̱lyiak bibyin A̱todok si̱ sak ka̱la̱nda Juliyot ji mat nkyang na̱ byia̱ a̱ka̱ta ma̱ng khwi a̱wot ku si̱ san ka̱la̱nda Gi̱regi̱ri ji a̱ sak ji̱ yet ka̱la̱nda á̱niet ji di̱ ntsa sa̱ncuri nswak nfeang hu.

## Ya̱fang

## A̱ka̱fwuop nta
Josiah Kantyok

A̱gwam **Josiah Tagwai Kantyok** (byin a̱tuk mam 9 Zwat Jhyiung 1968) wa yet A̱gwam A̱fantswam a̱feang wu. A̱byintyok A̱fantswam ka yet a̱byin taada kya di̱ fam a̱tak Si̱tet Ka̱duna, Naijeriya. Gwomna Si̱tet Ka̱duna, Nasir Elrufai, ku nwuak nggu shan tyok ji ma̱nang á̱ sii du kup nggu bung tyok ji nang A̱gwam Zi̱kpak II wa, shimba a̱shai nggu ka ku shim a̱lyoot tyok *A̱gwam Fantswam I* kya.

## Ya̱fang

## A̱ka̱fwuop nta
Kwaa̱mbwat Ghwut

**Kwaa̱mbwat Ghwut** hu (ku **A̱ki̱za̱dot**, neet mi̱ ;  *Šəmōṯ*, 'Names'; ) hwa kwaa̱mbwat a̱feang Kpa̱m A̱lyiat A̱gwaza hu. Ku yet nkhang Ghwut hu nia, tashikum a̱tsan Mman Isi̱rela ji ma̱nang na̱ kai a̱khwo á̱ ghwon a̱ni ma̱ a̱byin Ma̱sa̱t Kpa̱m A̱lyiat A̱gwaza ka di̱n vak cet a̱gwaza mba hu nang á̱ ngyei Yahweh a̱ni, a̱nyan wa ca̱caat ma̱ng nkhang na a̱ lu khai mba ba̱ yet á̱niet nggu ba. Mman Isi̱rela na si̱ ta̱bat cyiet ma̱ng a̱ta̱m a̱kwonu A̱gwaza nkhang nang á̱ ngyei nggu Musa a̱ni naat mi̱ A̱fan Si̱nai, a̱ja wa Yahweh si̱ nwuak mba mba ncam 10 na a̱wot ba̱ si̱ nwuo la̱p a̱nu ma̱ng Yahweh, a̱nyan wa ku la̱p a̱ka̱be ma̱ng a̱mba nyia̱ a̱ na tyia̱ ba̱ yet "a̱za̱za̱rak á̱niet, ma̱ng a̱byintyok a̱yaapris" ma̱ng ta̱fwat yet a̱tsotswat mba ma̱ng a̱nggu. A̱ si̱ nwuak mba ncam mba na  a̱ si̱ kam nyia̱ da̱ ba̱ nok A̱gba̱ndang Suswak, ma a̱nia wa a̱ na neet tswazwa a̱ bai a̱wot a̱ swan ma̱ng a̱mba a̱ kwak mba a̱son ka mi̱ a̱za̱za̱rak nzwang ba̱ swuocet Ka̱nana ("A̱byin La̱p A̱nu" ka), nang gu, si̱sak ma̱ng tashikum A̱tsan ji, ku la̱p a̱nu a̱ na "nang" Ibrahim, a̱tyia̱-a̱khwop nkhang Mman Isi̱rela na.

## Ya̱fang

## A̱ka̱fwuop nta

* Exodus mi̱ BibleGateway.com (di̱n Shong)
* Exodus mi̱ Mechon-Mamre  (bwan Jewish Publication Society)
* Exodus (The Living Torah) —Rabbi Aryeh Kaplan's translation and commentary at Ort.org
* Shemot—Exodus (Judaica Press) translation (with Rashi's commentary) mi̱ Chabad.org
* ''Shmot''  (A̱tsak A̱biru—Shong mi̱ Mechon-Mamre.org)
A̱za̱wak

A̱byin **A̱za̱wak** (ku *Azawagh* ku *Azaouagh*) yet a̱khwot kham wa gu kup kyang hu á̱ ngyei fam a̱za-jenshyung Ni̱njer a̱fwun, mbeang nkap fam a̱za-a̱tyin Mali ma̱ng fam a̱tak A̱li̱jeriya. A̱za̱wak ka yet a̱za̱za̱rak a̱kpa̱kpai a̱byin Sahet ma̱ng Sa̱hara wa a̱wot ka̱ si̱ byia̱ á̱niet ba̱ yet A̱buzu bya a̱ni, ma̱ng A̱fa̱taa Wodaabe ba̱ lyiat da̱ a̱lyem La̱ra̱ba ba̱ nwai shi a̱ni ma̱ng nnwap A̱kpat mbeang A̱za̱ri̱ma na̱ sii nta̱bat nwuai da̱ a̱vwuo a̱kya a̱ni.

## Ya̱fang
Nkhang Caina

**Nkhang Caina** na ku neap a̱ kup ndyia̱ ncyikwop tazwa ncyikwop ma̱ a̱di̱di̱t na̱ si̱ ba̱ kup a̱gba̱ndang a̱vwuo ba̱t. Kuzang fam-a̱byin nang á̱ fa ku yet kap swanta Caina a̱fwun hwa a̱ni ku li a̱ka̱cak muna̱pyia̱, but, ya-a̱son, mbeang zook. Tat-a̱pyia̱ Caina hu ku tsa ghwut da̱ a̱ka̱vwuo ma̱ a̱nian A̱ghyui Bagina, nang dundung ma̱ng kham A̱ghyui ji mun yet a̱cyian taada Caina ka a̱ni. Caina byia̱ a̱dodo á̱niet ma̱ng nnwap ma̱ng lilyem vwuon. Mi̱ di̱ nwuan nkhang Caina hu, á̱ ni̱ nwuan di̱n vak a̱ka̱satyok hwa: a̱ka̱satyok a̱byintyokshan ni̱ vwuot na̱ si̱ kwa, a̱wot á̱ ni̱ ncyin nna mat ntangka̱i nkyang na nang na̱ ku nnyia̱ a̱ni. Da̱ a̱ka̱nyiung nkhang na nang á̱ kwok nyia̱ á̱ maai á̱ zop tat-a̱pyia̱ Caina hu á̱ ta̱taat nyia̱ ku ku labeang a̱ naat di̱ mi̱n but neet mi̱ ndyia̱ ncyikwop ma̱ a̱di̱di̱t gbangbang, si̱ ku tyia̱ ku si̱ yet a̱nyiung mami a̱ka̱vwuo ntsa tat-a̱ghyi a̱ni. Di̱n jen ma̱ a̱di̱di̱t, a̱ghyi a̱byin taada Caina ji̱ laai shi a̱ swak a̱ni ni̱ byia̱ cet nyia̱ tyok ma̱ di̱di̱ri̱k tazwa a̱ka̱vwuo na̱ neap a̱ nat di̱ fam jenshyung Tian Shan hu, Kham Tarim ji, ma̱ng Himalayat hu, ba̱ng si̱ tat fam a̱za A̱ka̱fan Sayan hu, ba̱ng si̱ tat fam a̱tak nang da̱li̱ta A̱shong A̱ghyui ji.

Jen Ce A̱fang Swai ji ku nhyat ma̱ng doot bibyintyok vwuon di̱ nfam a̱ka̱ghyui Bagina ma̱ng Yangtze na. Taada Erlitou ji ma̱ a̱kpa̱kpai bibyin a̱ka̱wa̱tyia̱ Caina wu a̱wot á̱ ni̱ fa nji ji̱ yet mi̱ kyang nyiung hwa ma̱ng a̱lityok Xia ka (miliniyom 3 A̱K) a̱ si̱ lyuut-nkhang taada Caina hu. Mmam na nang á̱ ku lyuut a̱ sak neet mi̱ gbangbang si̱ Caina na̱ ni̱ shyia̱ kpa̱mkpaan ma̱ng 1250 A̱K, na̱ si̱ mbyia kurutuk nang á̱ ku ta̱zut di̱ nkungkup a̱li a̱bwoi na nang á̱ ku neap a̱yaatyia̱-a̱khwop ndyo a̱ni. Lyuut a̱shong-tswam Caina hu,  lyuut bwok nang á̱ ku neap a̱yaatyia̱-a̱khwop ndyo a̱ni, yet a̱gba̱ndang kpa̱m lyuut gbangbang Caina a̱ghyang wa. Fam ntsa lyuut lyulyuut da̱ a̱lyem Caina nang á̱ ku shim ndyo a̱ni byia̱ mami nhu bubwom, kurutuk, ma̱ng ngwa̱i a̱lyiat a̱gwomna̱ti. Á̱ nwuak a̱cucuk nyia̱ a̱byin Caina ku yet a̱nyiung mami a̱bitityan bwoi nvak lyuut ma̱sa̱t. Nkpa̱m lyuut ntsa na na̱ ni̱ shyia̱ a̱ni tyai nyia̱ a̱lyem ka wa ka̱n kwop ba̱t. Taada ji nang á̱ jhyung di̱ lyuut lyulyuut ntsa hu, yet si̱ a̱lityok Zhou (kp. 1046 – 256 A̱K) ja, ce fam-a̱byin Caina, jen ji á̱ ku neap Khai Tswazwa hu di̱n tsa a̱ni a̱wot á̱ si̱ ka kpaat kuntyin a̱yaafilosofi nang A̱di̱dam Kungfu, Khwitawo, Legalizi̱m ma̱ng *[[Wushing]]*.

## A̱ka̱fwuop nta
* *[https://web.archive.org/web/20121129203455/http://www.chinaknowledge.de/History/history.htm China Knowledge]* (di̱n Shong), a̱gba̱mgbam a̱gbang lyen a̱zalang Caina neet mi̱ Ulrich Theobald
* The *[https://www.oxfordreference.com/display/10.1093/acref/9780190622671.001.0001/acref-9780190622671 Berkshire Encyclopedia of China]* tazwa Oxford Reference (di̱n Shong)
* China Rediscovers its Own History, a̱junjung tyiet tazwa nkhang Caina mbwak Yu Ying-shih (di̱n Shong)
Ki̱rista A̱fa̱taa

**Ki̱rista A̱fa̱taa** ku **Á̱nietkhwiki̱risti A̱fa̱taa** yet A̱fa̱taa bya ba̱ yet Á̱nietkhwiki̱risti a̱ni neet ma̱ a̱mgba̱m susot. Mat cet a̱taada Kpaa̱pyia̱ nwap jini, bwan khwi ni̱ tyuu tyutyuu. Á̱ ku tyan nyia̱ tsi̱tsak %1-2 a̱mgba̱m A̱fataa ba, bibya cong khwi ku vwuon ma̱ng Khwikpaa̱pyia̱ ku nkhwi taada Afi̱rika jhyang ma̱ng a̱di̱di̱t nwuak a̱cucuk di̱ Khwikpaa̱pyia̱.

## Ta̱m shei A̱fa̱taa ba A̱lyiat A̱gwaza na
A̱fa̱taa ba yet a̱nyiung mami nnwap na̱ ku tsa san Khwikpaa̱pyia̱ hu a̱ni mami Afi̱rika, ba̱ si̱ kai khwi a̱taada a̱yaatyia̱-a̱khwop mba hu a̱ ghwon ba̱ si̱ ta̱bat kweam tyiet Muwamet mi̱ shyicet kuzangmam mba hu. Mat a̱nia wa, á̱ ku kan a̱lahyia̱ ba̱t á̱ nat ma̱ng a̱mba ndyo A̱lyiat A̱gwaza na neet a̱fwun bah di̱ mi̱n ya-a̱ywan, ma̱nang di̱n jen ma̱ a̱di̱di̱t ba̱ ni̱ su nwap mba ja ma̱ng Khwikpaa̱pyia̱ miī kyang nyiung hwa. Di̱n jen jhyang, nyeang A̱tyukhwikristi maai a̱ nwai yet A̱tyofa̱taa a̱ni ku beang di̱ bwan hu neet mi̱ A̱fa̱taa Kpaa̱pyia̱, a̱wot si̱ a̱hwa mun byia̱ a̱ka̱bung nhu na nang jhyuai ma̱ng lal-li mami á̱niet ce.

Da̱nian kyiai kikyiai huni ma̱ng mun pyipyia̱ di̱ swat nyinyang tsi̱tsak á̱niet, tyei á̱kum á̱niet ka di̱ nnaat mbwuot ma̱ng nyap fwuo ma̱ng á̱ghyang nang ma̱ a̱byin A̱ghwangkpang, Naijeriya, á̱ghyang á̱niet ni̱ ka kyiai nkyiai nkyang Khwikristi ma̱ng taada Khwikpaa̱pyia̱ da̱ a̱ka̱nyiung, a̱wot tangka̱i khwi ghyang nang á̱ ngyei "Chrislam" di̱n Shong a̱ni si̱ kin ta a̱ ghwut ma̱nang nkhwi nfeang na yet kyang hu á̱ ngyei nkhwi A̱brahamik wa a̱ni. Á̱ si̱ kin mbyia̱ bwan khwi ghyáng nang A̱fa̱taa ba ku li a̱ni ka̱nang ba̱ ghwut a̱za̱nta neet mi̱ Afi̱rika a̱ni, nang ku ni̱ ndi ma̱ng A̱fa̱taa A̱merika ba, ma̱ a̱byin ka ka̱ lyiak ma̱ng Á̱nietkhwikristi bya a̱ni.

## Ya̱shuk Krista A̱fa̱taa hu
Krista A̱faa ba mi̱ swuoa̱bung ma̱ng kuzang tangka̱i a̱ka̱hyia̱ mbwak mba ba̱ ku som á̵̱pyia̱ mba ba̱ hyeng ma̱ng nkyang Khwikpaa̱pyia̱ na a̱ni da̱ a̱ka̱vwuo nang á̱ lyen neet mi̱ nkhang gbangbang nyia̱ A̱fa̱taa swan a̱ja a̱ni. Nkyang na ni̱ byan a̱ swak ka̱nang A̱fa̱taa Kpaa̱kpeang ba (nang A̱fa̱taa ba̱ cok nyák ba a̱ni) nwuo ma̱ng Krista A̱fa̱taa ba nang á̱ ku kwok mi̱ nkhang jhyang a̱ni, a̱nyanyan bya nwuan mba nang  á̱bang-a̱byin a̱ni a̱wot ba̱ ta̱bat nwuai wum ncot ma̱ng susot á̱niet da̱ a̱ka̱nyiung, a̱wot ba̱ hyaai á̱niet ma̱ a̱di̱di̱t di̱n-swak di̱n-swak mbeang Á̱nietkhwikristi ncyi tazwa ncyi ba̱ yet a̱sai-a̱toot a̱ni. Ntangka̱i a̱ka̱hyia̱ nani ku nyia̱ di̱ fam A̱za Naijeriya di̱n jen sa̱ncuri 21 ji nang kap nat di̱ jhyi A̱fa̱taa hu di̱ nyian a̱ka̱hyia̱ na.

## Ya̱fang
Ma̱sa̱t gbangbang

**Ma̱sa̱t gbangbang** ku yet tat-a̱pyia̱ hwa di̱ fam A̱za-a̱tyin Afi̱rika gbangbang, ku la̱u shyia̱ di̱ fam a̱tatak A̱ghyui Nayit ka, a̱wot a̱byin ka si̱ swan da̱ a̱vwuo ka nang á̱ ndyen nang a̱byin Ma̱sa̱t a̱fwun a̱ni. Tat-a̱pyia̱ Ma̱sa̱t gbangbang ntung Ma̱sa̱t a̱zaghyi-nkhang a̱wot ku si̱si̱ mun kpa̱mkpaan ma̱ng a̱lyia̱ 3100 A̱K (si̱sak ma̱ng a̱za̱za̱rak fang Ma̱sa̱t wu) ma̱ng muna̱pyia̱ cucuk-tyok A̱za ma̱ng A̱tak Ma̱sa̱t di̱n jen Menet (di̱n jen ma̱ a̱di̱di̱t á̱ ka nfa nyia̱ nggu wa si̱ bu yet Narmer).
Nkhang Ma̱sa̱t gbangbang na ku vwuot nang nce ntyok na̱ cong shansham a̱ni, a̱wot a̱ka̱tyong nwai swat nyinyang si̱ ki nnwuo tsi̱tsak nang á̱ ngyei A̱ka̱cak A̱ka̱wa̱tyia̱ na a̱ni: A̱khwukhwop A̱byintyok A̱tsan Ce A̱shong-tswam wu, A̱byintyok A̱ka̱wa̱tyia̱ ka A̱ka̱wa̱tyia̱ Ce A̱shong-tswam ka ma̱ng A̱byintyok A̱fai Ngaan Ce A̱shong-tswam ka.

## Ya̱fang
A̱gwoja

**A̱gwoja** yet sot A̱gwomnati mali ja mi  Sitat Kirosiriva, Najeriya. A̱keangtung nji, kikya yet a̱keang a̱gwoja di fam aza-atyin ka kpamkpaan mang a̱talyen A4 ka mi 6°39'17 Aza 8°47'51 Atyin.

A̱ byia kyai-abyin ku shi bai 972&nbsp;km² awot afang á̱niet nggu ba a si shyia á̱niet 171,901 mi fang abyin alyio 2006 hu.

## Ya̱fang
Paki̱si̱tan

**Pakisitan**, ma agwomnati a yet aRipobulik si aniet kpa apyia si Pakisitan wa. Abyin ka ni shyie mami Ashiya Atak wa. Ngguwa yet lamba afwuon mami ayabyibyin nang ba byie aniet akpaa ani. Aniet nba  hu bang tat ba su swak 241.5 miliyon. A si yet amgbii aswak ayabyibyin si aniet kpa apyia nang ba shyie akpaa ani mami alyia 2023.  [8] Isilamabat wa yet akeangtung abyin ka. Karachi wa yet ajhyiung agbangbang akavwuo na mami Pakisitan hu sarai asi bi yet acyiang akakurum. Pakisitan hu ni yet 33rd mami ayabyibyin nang ba byie agbandang afam na asi bi yet abyin afyiang mami ayabyibyin nang ba yet agbandang mami Ashiya Atak ani. Abyin ka ni byie gak ming akyai asakhwot Arebiya di fam Atak, Angam Asakhwot Omani di fam AtakJenshyung, nbeang Sir Creek di fam AtakAtyin, a si bing byia gak ming Ndya di fam Atyin; Afganitan di fam Jenshyung; Iran di fam AtakJenshyung nbeang Caina di fam AzaAtyin. A byia gak asakhwot ming Omani di fam Angam Asakhwot Omani hu. Afganitan afifap Wakhan Corridor hwa tyia akawatyia tsitsak Angam Asakhwot Omani ming Tajikitan mami AzaJenshyung.

 
Ripobulik aniet kpa apyia si Pakisitan 
اسلامی جمہوریہ پاكستان (Urudu)
Islāmī Jumhūriyah Pākistān[1]
Tyiang atoot shi si Pakisitan 
Tyiang atoot shi
Sitet alama (alama abyin) si Pakisitan
Sitet alama 
(alama abyin)
Alaseap: Īmāni, Ittihāt, Nazam
ایمان، اتحاد، نظم
"Nwuak acucuk, Mun apyia, Discipline"[2]
Abwuom: Qaumī Tarānah
قَومی ترانہ
"Abwuom abyin Pakisitan"
A̱byii̱k

**A̱byii̱k** yet nggwon a̱nap kya ka̱ maai nyeang a̱ni. Á̱ ngyei a̱byii̱k ka̱ a̱ ka̱n maai nyeang a̱ni bah nggwoneam ku nggwon a̱nap. Ka̱ doot a̱byii̱k a̱ kyiak a̱fa nggwon a̱wot a̱ byin nka. Ma a̱byiik wa ma̱nyin nggu byia̱ nkyang di̱n vam na̱ tyei kwok a̱fa ma̱ng byin a̱ni. Ka̱ doot a̱banggwoneam ka̱ nwuo kwok a̱fa ba̱ng si̱ tat a̱nyiuk ni̱ nfwung nwuan a̱sok zwat zwat a̱ni.

## Ya̱fang
Musa

**Musa** wa yet a̱ta̱m a̱kwonu A̱gwaza a̱ yet a̱tsatsak a̱ swak di̱ Khwiyahuda ma̱ng a̱nyiung mami a̱yaata̱m a̱kwonu A̱gwaza ba̱ yet a̱tsatsak a̱ swak a̱ni di̱ Khwiki̱risi̱ti, Khwikpaa̱pyia̱, Nwuak Fwuo Khwi Di̱rut hu, Nwuak Fwuo Khwi Bahai hu, Khwisa̱mariya, ma̱ng Khwirasi̱ta̱fari. Ca̱caat ma̱ng Kpa̱m A̱lyiat A̱gwaza hu ma̱ng Kuran ji, Musa ku yet a̱kwak a̱son Mman Isi̱rela wa ma̱ng a̱tyunwuat cam nang  á̱ ku hyia̱ nyia̱ da̱ nggu wa ku yet a̱tyulyuut A̱ta̱ura wu (nkwaa̱mbwat ntsa nfwuon Kpa̱m A̱lyiat A̱gwaza hu).

## Ya̱fang
Tsuung A̱za Swanta

**tsuung aza swanta** hu 
(á̱kpa **ntsuung aza swanta** *na*) shye kpankpaan mung tsuung atak swanta ka;
Tsuung A̱za Swanta yet avou kya kashia ma vou angyie aza ‘Hemisphere’ din shong ji ani. Cacaat avou nung swanta hu nbwan (cip) ani. Nung angyie atsak Tsuung A̱za Swanta ani, danian aka khap kyang avou angyie ayabaat-tswam A̱za Swanta hu.
Tsuung A̱za Swanta shia ma atsak-ngak A̱za Swanta hu wa, kuhyek tsuung atak  swanta hu. Ku shye cacaat alatitude 90° aza, sinat atsak aza. tsuung A̱za Swanta hu shye da biyam atak swanta hu wa; , sarai dang swanta na tung ajawa,  akan bye tye aliot njen nung ankwat danian Tsuung A̱za Swanta hu ani ba,  anang yu more jen ji nang akan miyang dyu ani. Tsuung A̱za Swanta hu, shy ma kawatye ahemitphere hu wa. Abyin ka shye kpankpaan kikya angyei, tsok Kaffeklubben kashye nang kyai Greenland nung agywi kayang ani, akpyi ka yet kilmita 700 (430 mi), Akayang ji shye kpankpaang nang atyubishi nshye ani, jija angyei Alert, jishia nang  Ellesmere nang asakwat agwi kayang ani  ma byin Canada, ji yet kilomita 817 (508 mi) neet suung ji.
Tsuung A̱tak Swanta mye cacaat makawatye gbandang agwii Arctic kya ani, makawatye asakwat, asakwat na hyiai shyen anwai agwii gbyingyiring shirim hu. Aku mak Akpai agwii ka mang tsuung aza swanta ka  ji-yet  mil 4,261  (13,980 ft) atyoli Mir aneet Russia hu ani guwa ku mak, ma liye 2007[1]  danian anya kya, asun nok avou nwan kyang na aja ba. Ma da nia aniet nwan kyang ba neet Russia ani, basi nok akavou aja ma lye 1937,  Agyang ba wa kan swak anwo tsuung ji, agyang ba shia kpankpaan mang now tsuung ji.  Neet ma lye  2002, aya gwak nwan gyang ba neet Russians ani, si kpaat avou ba aja angyie Barneo, ji shia kpankpaan mung tsuung ji  ji ku kyang anat gbang ba din tam, Aku  Zwap agyi malye  2000, asi hye nye tsuung aza ji na nwaai shiat shishyim danian shishyim Arctic ji na cyok, kyang ku tabat alye 2016[4][5] sinat akalye madidit na cobai ani.
Aku kwan sisak anang tat tsuung A̱tak ji neet ma lye 19th centurit. A kwan sisak ji anag ntat tsuung aza ji din vak tazwa (girgi tazwa) angyie Norge, ani, ji ku tyong ji swak tsuung ma lye 1926 mang anyet 16, akwak u akun ngyei Atyoli Roald Amundsen. Abukunat aka tat, Atyoli Frederick Cook  guwa hwat ason da kafiang, basi cwok aja, ma lye (1908), Nbiyang Atyoli Robert Peary ma lye (1909), nbiyang atyoli Richard E. Byrd ma lye (1926) – Aku shim nye baku ntat tsuung ji. Ma lye  1968 ashye anye ba c wok tazwa tsung aza ji, nung atyoli Ralph Plaisted, kun nwhat ason ka ani abiyang aniet ba shia dung maang gu ani  bibyaba  Pederson, Gerry Pitzl and Jean-Luc Bombardier[6]
Khwibuda

**Khwibuda** (/ˈbʊdɪzəm/ *BUUD-ih-zəm*, US meang /ˈbuːd-/ *BOOD-*), á̱ bu lyen meang nang **Khwibuda Da̱rama̱**, ma̱ng **Da̱rama̱vi̱naya** (shyak. "ntyiet ma̱ng nchwang"), yet khwi Ndi̱ya ku taada fi̱losofi̱ mba hwa tyan ma̱ ntyiet á̱ ka shai A̱buda ba a̱ni. Ku shya a̱sa̱rai mi̱ si̱ a̱tyin Gani̱gi̱tik á̱ jhyi ma̱ a̱guguut-si̱ramana mi̱ asi̱ centuri̱ 5 KZ, a̱wot but a̱ghyi hwa vwuo a̱khwu ku si kai a̱kavwuo njhyang ma̱ A̱siya da nvak si̱liki̱. Huhwa yet khwi naai ku byi-shi nswak ma̱ng a̱ta̱chia, Byia̱ á̱niet khwí ba bai mi̱lion 520 (**Á̱buda ba**) á̱ si̱ ba ba̱ byia̱ shyia̱kpa shyim tat sa a̱natat ma kpam bishi a̱ta̱chia ba.
Tsuung A̱tak Swanta

**Tsuung A̱tak Swanta**, nang a bu ngyei tsuung atak ji ani, yet amgbam Tsuung A̱tak si swanta ha. Zi shye  da biyam Tsuung A̱za swanta ha. Jinz kyzk aciat zi bai mil 20,004 km (12,430 miles) mang sarai akavou na khiak hu ani. Zi shye cacaat avou nang swanta hu n tyong an kat ani. 
Ji shye ma fam angye Antarctica ani,
Jographid[jyuk da tyin ]
 tsuung Atyin swanta ma lye 1998. tsuung atyin swanta  maung zwat suyang ma lye 2008.
the jographid tsuung atyin swanta yet Zi shye cacaat avou nang swanta hu n tyong an kat ani.  
Amai Jografid tsuung atak swanta hu diyet 90°S, since its longitude is geometrically undefined and irrelevant. Ka nang ana mak  a longitud , ana nye ji yet 0°. Tsuung ji nwan aza kya da fam ka,.
 Jografid tsuung atak ji shye mung kya angyei Antarctica ha. Ji miyan din kyaai afan ji bye akpaai ji bai altitud 2,835 m (9,301mai  tak) tazwa kyaai agyui. Ji bu shye din kyaai zi bye akpaai zi baai 1,300 km (810 mi) din agyui ka shye kpankpaan ani. Nung angyei Bay of Whales ani. Amak aKakwang shyirim hu zi sii shim baai 2,700 m (8,900 mak akpai ntak)[2]
Ntsuung  aKakwang shyirim hu tyong akat din cong zi bai 10 m (33 din maai akpai ntak) ma lye ji bai 37° and 40°,[3] tatak agyui angyei Weddell..
ANIET BISHI MUNG KYANG ZWA (Flora and fauna)[edit source]
Danian adodoot shyirim nung tsuung ji bye ani, atyubishi mung kyang zwa si nswan aja ba. 
Ma lye 2000, aku khian nye, ali kyang zwa nung agyi si mun di kpasaai ani ba, ( microbes) mung tsuung shirim ji [46] agwak lyen (Scientists) guwa ku lyoot mung kwambwat angyei  Gondwana Research. Nye ali zwa nung agyi si mun di kpasaai ani ba, ( microbes) nbiyang  nyam angyei dinosaurs abye fiyap ani akalye nci mung kyang ji swak ani ma vou angyei Koonwarra ha ani,
A̱tyin

**A̱tyin** bye fa:

* A̱tyin (a̱ga̱fi̱p)
* A̱tyin (a̱kwon)
* A̱tyin (a̱tsan)
* A̱tyin (fam)
* A̱tyin (pyia̱)

### A̱ka̱vwuo
* A̱tyin Afi̱rika
* A̱tyin A̱siya
* A̱tyin Yurop

## A̱ka̱fwuop nta
Shisham

**Shisham** ji á̱ ni ntyan ji ma̱ng li myimyat nkyang ku ni tyia̱ nkyang a̱nia a̱gwai mang fa̱k ca̱caat a̱ni. Ntankai nkyang a̱ nia nia min yet nkyaibibyin, saka̱nunumam, á̱nietbi̱shyi ma̱ng shap/nok nkyang taada. Shisham, bi̱ri̱ng ma̱ taada ma̱ng fa̱kswat, hwa yet a̱cucuk a̱tsan si byia̱nfwuosai, a̱nyung ma̱ a̱cucuk si̱sa si fi̱losofi̱. Manang a̱tyu byia̱ a̱cucuk a̱didam zanang byia̱fwuosai a̱ni, a̱nyuu nin byi tyan huhu ma̱ng li bwobwon di a̱bwobwon tyan nggu wa.
Potugat

**Portugat** (di alyem aniet Potugat an ngyei ka: [puɾtuˈɣal] ⓘ), ma agwomnati, aRipobulik aniet Potugat ji. (di alyem aniet Potugat: República Portuguesa [ʁɛˈpuβlikɐ puɾtuˈɣezɐ]), abyin ka ni shyie di fam-abyin Aberiyan Peningsula mami Yirop AtakJenshyung. Shi gak abyin ka ni   
ku beang mi Makaroneshiyan susot bibyin akawatyia asakhwot si Azos nbeang Madira. Ku li fam-abyin Jenshyung mami vam-abyin Yirop, atsak abyin Jenshyung nggu hu nbeang Atak gak nggu hu mi Aza agbandang kyai asakhwot Atilantik nbeang mami Aza nbeang Atyin, gak Potugat-Sipen ji, bibya byia mang ajunjung lang gak nang kun swak mamai Mun apyia Yirop. Susot bibyin akawatyia asakhwot nggu hu wa bai mun agbandang fam-abyin afyiang nang ba byie agwomnati nba hu. Mami atsak abyin ka, fam abyin Aliyentejo hwa byie agbandang a swak akavwuo na a si yet afyiang mami ayabyibyin nang ba shyie mami Yirop nang ba byie badadai shi aniet. Lisibbwuon hwa yet akeangtung nbeang amgbii aswak akavwuo na tazwa shi aniet a si bi yet atsak akavwuo di fam abyin Porto nbeang Aligav nang sarai anietcong hyap aghyi ku cat bai nwuan kyang kun nat bwok ani 

aRipobulik aniet Potugat 
República Portuguesa (di alyem Potugat

## Yafang
Sot Muná̱pyia̱ A̱yaata̱luk A̱byin

**Sot Muná̱pyia̱ A̱yaata̱luk A̱byin** (**JONAPWD**) ji yet sot-nta̱m a̱basusot-nta̱m ja á̱ ku kpaat ma̱ a̱lyia̱ 1992 da̱nian á̱ ka tung a̱mgba̱m susot ba̱ng á̱niet a̱ta̱luk nkap dundung mami Naijeriya. Tyantung a̱byin ji shyia̱ a̱keang A̱buja a̱wot a̱kwak a̱son wu mi̱ di̱ yong huni wa yet Abdullahi Aliyu Usman. Mi̱ bibyin nta, sot-nta̱m ji yet kap A̱vwuontung A̱yaata̱luk Munswat ma̱ng A̱vwuontung A̱yaata̱luk Afi̱rika. 

Mami á̱tsak nta̱m ba̱ nyia̱ a̱ni, á̱ mbyia̱ tat á̱niet á̱pyia̱ ba̱ lyen nang á̱niet ba̱ yet a̱yaata̱luk nkap ku a̱yaata̱khwu a̱ni ba̱ nshyia̱ koji ma̱ a̱byin ka, mba a̱ka̱wat mba na di̱n vak kpa ncam ma̱ng nka̱nda̱n ca̱caat ma̱ng nkyang na̱ myim mba a̱ni ba̱ shyia̱, mat á̱ ntyia̱ mba ba̱ shyia̱ dundung ma̱ng á̱ghyang á̱niet ba̱ ba̱ ta̱m dundung kuzangmam ma̱ng li̱n a̱ma nzop zi̱zop tazwa a̱ka̱bung tai nang á̱niet bani loo ma̱ng á̱na a̱ni kuzangmam, jat a̱mgba̱m nkyang na̱ shyia̱ tazwa na a̱ni jija yet á̱ mban yet hyohyoot shyicet a̱yaata̱luk hu.

## Cat a̱shai
Mi̱ ntangka̱i naat mbwuot nang ba̱ shyia̱ mi̱ a̱ni mami Naijeriya á̱ mbyia̱  cat kan a̱ka̱bung nang á̱niet kuzang tangka̱i zwan a̱ta̱luk ni̱ nswuo a̱ni. Kidee, ba̱ ku jang á̱nietcyiet naat di̱ nkyai a̱ka̱man tswam mi̱ Naijeriya, nang Kyai A̱mantswam Bibyin Nta Nnamdi Azikiwe, nang ba̱ ku lyiat kpa̱sai tazwa nkyang na̱ myim á̱ nyia̱ a̱yaata̱luk ba nwai swuoa̱bung di̱ shyei ma̱ng fwuong a̱lyiat ka̱nang ba̱ na nnwuo a̱mantswam ka a̱ni.

Di̱ fam kwai-nfwuo-á̱niet, a̱yaakwak a̱son sot-nta̱m ba ku lyiat kpa̱sai ba̱ cat mi̱ nyinyiit shei nkhang na nyia̱ ku myim á̱ ya̱baat á̱niet ba ba̱ kwok a̱ka̱kurum nang á̱ sak mat a̱yaata̱luk ba ba̱ ya á̱ nyii mba mi̱ jaru.

## A̱ka̱fwuop nta
* A̱ma̱ntei ofisha
* 

## Ya̱fang
Venezwela

**Venezwela** (/ˌvɛnəˈzweɪlə/ *VEN-ə-ZWAY-lə*; Latin A̱merika Panit: [beneˈsula] ⓘ), nwuan chichet ma ntyok nchat **Bolivari̱ya A̱vwuotung si̱ Venezwela** (Panit: *República Bolivariana de Venezuela*), yet a̱byin kya ma jok a̱sa̱kwot a̱za ma̱ng a̱tak A̱merika, nsi̱ na tai a̱tsatsak a̱byin ma̱ng á̱fwuam bibyin ngyang ma̱ng fwuam a̱byin si̱ Jok Kari̱biya. Venezwela tai a̱ka̱vwuo na tak 916,445 km2 (353,841 sq mi), a̱wot tyan shi nka hu na tat milion 29 ma̱ng a̱lyia 2022. A̱gba̱ndang a̱ka̱yeang a̱ si̱ ka nswak ma̱ng shi ma a̱ka̱yeang a̱ni wa yet a̱ka̱yeang ka̱ra̱kat.
Kairo

**Cairo** (/ˈkaɪroʊ/ ⓘ KY-roh; di alyem Arabik: القاهرة, di alyem Romanya: al-Qāhirah; di alyem Masat-Arabik: [el.qɑ(ː)ˈheɾɑ]) abyin ka ni hwa yet akeangtung abyin Masat mang akeang-sitet Abyintyokgwamnati Kairo asi bu yet amgbii aswak akeang si abyin ka. Abyin ka ni yet ali kya da avwuo aniet miliyon 10 (swak). Abyin ka mi yet afam amgbii aswak dandi abap mami Afirika, swanta Arab hu mbeang akawatyia Atyin: Shi amgbii a lan fam-abyin Kairo metropolitan hu bai swak mang afyiang 12 mami swanta hu tazwa shi aniet nang Shi aniet nggu hu ntat asi swak miliyon 22.1.

Kairo hu shyia kpankpan mang Masat gbangbang manang nok piramit Giza mbeang gbangbang akeang si Memfit mang Heliyopolit sarai nba swan mami akeang Kairo hu wa. Abyin ka nshyia kpankpan Nayit Dalita hu, [7][8] akeang ka tsa ghwut manang Fusitat ntung swuocet aniet kpa apyia si Masat mami 641 si azanson nang kun shyia agbangbang avwuo takup Romanyia, Babilon. Alityok Fatimud wa kpaat Kairo hu mami 969. Lilyim aku swak Fusitat manang atsak acyiang dandi mami njen Ayyubid mang Mamuluk (ayaa sancuri 12-16). [9] neet afwun ba, Kairo hu yet acyiang si kwai-nfwuo aniet mang swan taada, angyei ka "akeang si Minaret ncyikop" sabama alyiak kpak nggu hu si ghwang-akasa Aniet kpaapkyeang. A ku nwuak acyiang akeang nkhang Kairo hu shi nyia avwuo taada swanta  mami 1979. [10] A kyiak nyia Kairo hu yet akeang swanta nang nggu byia tat titak Beta anyia wa nang GaWC kun khyia. [11]

Kairo hu byia akhwukhwop a swak mang amgbii a swak sot-ntam fim mang abwomtsot mami swanta Arab sarai mang amgbii a swak avwuomyiam si Masat, Al-Azhar yunuvasiti. Ayabibyin nyinyiit shei si aswanta Hu, ayakyangbwuak, mang organisations byia tyangtung fam-abyin mami akeang ka: liig Arab hu mbyia tyangtung nggu ka mami Kairo nang nggu kun shyia ani.

Nang shi aniet nggu hu swak miliyon 10 ani[12] asi neap swak 453 km2 (175 sq mi), akeang Kairo hu yet amgbii a swak mami Masat. Aniet miliyon 9.5 ba swan kpankpan mang akeang ka. Kairo hu angyei akum agbandang akeang ka loo mang sabama byan avwuo mang bwuanng na lau. A khwuk Kairo metropolit hu mami 1987, asi yet akhwukhwop metiro sitem mami Afirika, [13] a si shyia shi mami ayabyibyin nang ba nyia tam swak ma swanta ani, [14] nang nggu byia aniet cong nang ba swak biliyon 1 [15]mami alyia jhyiung. Ba nwuak atung nzwa Kairo hu shi manang ajhyiung tazwa Akawatyia Atyin mami 2005, [16] asi bai 43 tazwa agafan akakeang bibyin swanta si kwai-nfwuo aniet  nta mami 2010.[17]
Afi̱rika A̱za-a̱tyin

**Afirika Aza-atyin** sanga nang angyei ka gbangbang,  yet alyot fam-abyin nang a ku nyia tam ma nka a gyei ayabibyin nang ba swan mami Afirika di fam Ashong Kyai asakhwot. Afam abyin ka no shyia akawatyia Afirika Aza mi Afirika Atyin, asi yai the horn of Afirika (Jibauti, Eritiryia, Etiyopiya nbeang Somalyia sarai mi Masat, Libyia, mbeang Sudan.
Rudolf Diesel

**Rudolf Christian Karl Diesel** (; 18 Zwat Tsat 1858 – 29 Zwat A̱kubunyiung 1913) ku yet a̱tyubwoi nkyang nfai ma̱ng a̱bwokntswam ma̱kanik Jami̱ni wa, a̱nyan wa ku byia̱ a̱lyoot mat fwuontswam Dizi̱t hu nang gu ku mmat a̱ni, ku fwui hya̱u Dizi̱t hu a̱ni; nang á̱ mun ngyei ma̱ng a̱lyoot nggu ka a̱ni.
A̱za Naijeriya

**Aza Naijeriya** ku byia tyok apyia mind abyin Naijeriya,

, distinctly different from the southern part of the country, with independent customs, foreign relations and security structures. In 1962, it acquired the territory of the British Northern Cameroons, which voted to become a province within Northern Nigeria.
Wagadugu

**Wagadugu** (/ˌwɑːɡəˈduːɡuː/ WAH-gə-DOO-goo, Mossi: [ˈwɔɣədəɣʊ], French: [waɡaduɡu]) yet akeangtung abyin Butkina Faso hwa, [3]  mang kwak ason, alyiat, taada mang acyiang tung nzwa si abyin ka. Abyin ka bu yet amgbii aswak akeang mang shi aniet nang ku ntat  2,415,266  mami alyia 2019. [1]. A ku faat alyoot abyin ka nbai nyia Waga. A ngyei aniet swan ma abyin ka Wagalayit. A nshyia alyoot abyin ka di Firenc atogirafi ma akavwuo ayaa Firenc Afirika koloni. 

Atsak sot-ntam Wagadugu yet si avwuonjhyi nkyayak mang avwuonok ayaatoot hwa. [a cat citation] kyai akaman tswam abyin swanta hwa nyia nka ntam na a si nfwuop ka di nvak ataintuut mang Abijhyan mami Ayivori Kos, mbeang firip Aza nanyin nggu nat aKaya. [ a cat citation]. A byia atalyen ma didiit nang ba fwuorop akeang ka mang Niyame, Nijar, Gana Atak mbeang Ayivori Kos AtakJenshyung [a cat citation] 

Wagadugu byia atsak akaswuo amgbii aswak mami Afirika Jenshyung nang nku nfwuoi mami alyia 2003 awot akan khwuk ka neet jen aja mang mban atsatsak ayaakyang nyia-ntam ani mbeang mban nkyang na myim a nyia a nvwuong nyia ndong ani. [a cat citation] 
Akum ashisham kyang nwuan ani hwa yet ali nkyang gbangbang si abyin Butkina Faso ji, ali agwam Moronaba (avwuo nyia ntung Moronaba ani), ali bubwom gbangbang si abyin ka sarai mang ayaa kaswuo ntam-bwak. [a cat citation]
A̱bijan

**Abijan** (/ˌæbɪˈdʒɑːn/ *AB-ih-JAHN*, Fi̱ransa (a̱lyem): [abidʒɑ̃]; N'ko: ߊߓߌߖߊ߲߬) yet a̱gba̱ndang A̱keang a̱wot a̱gda̱ndang a̱keangtung meang a̱ twoi kuna̱k zwa a̱byin a̱beam-a̱ghyui Nvori̱ a̱ni. Di mak a̱lyia 2021, shi a̱niet Abijhyan ba ku tat milion 6.3, su ku si̱ yet a̱kpa̱ 21.5 a̱niet a̱byin ba a̱ni, su nang si̱ a̱hwa tyia ka si̱ yet a̱keang ka byi shim a̱ghyi swak ma̱ng shi a̱niet mi Afi̱rika, li̱lyim Legwot, Kairo, Kinshasa, Dar es Salaam, ma̱ng Jonhanebung. A̱yaat nkhwi Afi̱rika Jenshyung, Abidjhyan byia̱ tyok ku shi si̱ a̱vwuo-Kaswuo ma̱ng nkak-a̱yaanyaak. Neet bang ba bai a̱fwun nka kya yet a̱keang ka swak ma̱ng shi a̱niet mi Afi̱rika ka lyiat a̱lyem   Dyoula ma Fi̱ransa (a̱lyem) ( Kinshasa a̱lyiak A̱lyem Li̱ngala).

A̱keang ka si̱ sang a̱gang li̱lyim nok A̱taituut a̱fai mami 1931, a̱wot á̱ si̱ lap nhu da yong danian a̱gba̱ndang a̱keangtung a̱byin Fi̱ransa din jen a̱ ja mi a̱lyia1933.

## A̱ninan
Da si̱sak taada baka si̱ Tchaman ma̱nang á̱ ku nhyia̱ mami Wiktionari Encyiclopedi̱k si̱ Côte d'Ivoire, a̱lyoot "Abijhyan" ni byin tyi nwai fi̱k a̱ghyan. Tashikum tak nyia̱ a̱khwukhwop a̱tyok a̱ghyang wa kyiak nbwak nkwon gu njhya a̱li nggu ka a̱ si myim ma̱ng a̱tyozwop A̱shong a̱tyu a̱ si̱ lyip gu a̱lyoot ba̱keang ka nswak ma̱ng shyia̱ kpa̱npaan a̱ni. A̱khwukhwop A̱tyok wu fwuong nwap a̱tyozwop wu bah, ma̱ng a̱nia a̱ si̱ nyia̱ a̱didam na nyia̱ á̱ lyip nggu wa a̱ si̱ nwuak huja shyia nggu mi a̱vwuo a̱kya. Mami tyiri̱m a̱fa ma a̱tung sang nwai byi a̱didam a̱kya, a̱ si̱ tyong gbang nkun "*min-chan m'bijyan*", kyang ku fa mi a̱lyem Ebi̱riya: "N fa̱k ma Akikyo bya kawai." A̱tyozwop wu, si̱ dam nyia̱ á̱ shim nggu lyip huhwa, a̱ si̱ lyuut a̱lyoot a̱vwuo ka da yong *Abijhyan*.

Ba̱vwuon ghyang mang da̱dai da nwuak tashikum ji ni: Jen nang a̱nietyok bang a̱byin ntsa ba ku ndyip a̱tyobyin a̱ wa a̱ghyang a̱lyoot a̱byin ka a̱ni, a̱tyok wu si̱ fi̱k meang bah a̱wot a̱ sii̱ nwuak shim nyia̱ "*M'bi min djan*": "Nung dai nca̱k ma̱ng A̱kikyo bya".

## Nkhyang
Bu nwuan: Langnjen si̱ Abijhyan

### Jen-tyok cit
Monki Abijhyan za yet cucuk a̱di̱dai Sa wa a̱si̱ bwoi fan A̱tchan .
Zungeru

**Zungeru** yet agbandang akeang kya ku shia Sitet Nija, Nijeriya ani. A ku yet akeangtung hwa neet ming jen nang Biritin nyia tyok ming Aza Nijeriya tabat neet alyia 1902 sinat alyia 1916. ashyia din fam alimyiam politeknik kushyia Sitet Nija ani kpangkpaan ming aghyui Kaduna.https://punchng.com/zungeru-crumbling-tourist-sites-adorn-forgotten-former-nigerias-capital/

## Yafang
Taylor Swift

**Taylor Alison Swift** (byin a̱tuk mam 13 Zwat Swak ma̱ng Sweang 1989) yet a̱tyubwom-a̱tyulyuut a̱bwom A̱merika wa. Lyen nyia̱ nkyang a̱ga̱de nggu hu, lyuut bubwom, ma̱ng lyen bwuanng nggu ku fuut nkyang ma̱ a̱di̱di̱t ba̱t di̱ fam bubwomtsot ma̱ng taada nang á̱niet cat khwi ba̱t a̱ni, a̱wot shyicet nggu hu si̱ yet mi̱ kyang hwa nang á̱niet nyinyiit shei nkhang cat shei a̱ni. Á̱ lyen Swift di̱ fam a̱guguut beang á̱niet nggu hu a̱wot ka̱ ku bai a̱lyiat kwa-nfwuo-á̱niet nia, a̱ bu byia̱ cet di̱ fam a̱hwa.

## Ya̱fang
Francia Márquez

**Francia Elena Márquez Mina** (byin a̱tuk mam 1 Zwat Swak ma̱ng Sweang 1981) yet a̱tyucat a̱ka̱wat á̱nietbishyi, a̱tyu a̱guguut cok bibeam, ma̱ng a̱tyufak-a̱lyiat Kolombya wa, a̱nyan wa yet Byiek A̱kwak A̱son A̱byin Kolombya 13 mi̱ di̱ yong huni a̱ni. Á̱ ku byin nggu mi̱ Yolombó, a̱bakeang a̱ghyang di̱ fam-munisi̱pat Suarez mi̱ Di̱patmen Cauca. A̱ ku tsa yet a̱tyu a̱guguut ma̱nang gu ku yet ndyia̱ 13, di̱n jen ji nang nok dam hu ku cat kam sot-á̱niet mba ji a̱ni. Ma̱nang gu sii du nyeak cuk ji a̱ni, a̱ si̱ kin gyet a̱dyundyung a̱tyu Kolombya ntsa a̱ na mak yet byiek a̱kwak a̱son a̱byin mi̱ nkhang a̱byin ka. Nggu wa yet a̱byii̱k a̱feang a̱ na mba̱ng cuk a̱ja, lyilyim Marta Lucía Ramírez. Mi̱ Zwat A̱ni̱nai 2020, Márquez si̱ shei a̱di̱dam cat cuk nggu wu mi̱ khai a̱kwak a̱son a̱byin Kolombya a̱lyia̱ 2022 hu a̱wot a̱ si̱ cat á̱ ti̱n nggu mat tung-mbwak A̱ka̱be Nkhang mat Kolombya wu wa. A̱zanson, a̱tyucatcuk tung-mbwak wu, Gustavo Petro, si̱ bai ti̱n nggu gu yet a̱kpa̱ndang cung nggu wu. Ma̱ a̱lyia̱ 2023 á̱ si̱ ti̱n nggu gu yet Minisi̱ta Nyia̱ Ca̱caat ma̱ng A̱ca̱caat A̱wat Kolombya.

Ma̱ a̱lyia̱ 2018, a̱ nwuak nggu Za̱nang Bibeam Goldman mat ta̱m nggu hu di̱ nvwuong lung a̱byin di̱ cat a̱na-a̱shong di̱ mi̱n shim a̱gwomna̱ti di̱ sot-á̱niet nggu ji nang á̱ ngyei La Toma mbeang mun-á̱niet sot-á̱niet nggu hu. Márquez ku yet a̱kwak a̱son a̱nyiuk 80 ba̱ ku ghwut a̱ta̱lyen ba̱ si̱  ta̱bat shai kilomita 560 (myet 350) ma̱ng a̱ti̱tak naat a̱keangtung a̱byin ka nang á̱ ngyei Bogotá a̱ni, ba̱ si̱ cat á̱ turung a̱mgba̱m á̱nietndung a̱byin ba nang a̱gwomna̱ti nsaai a̱ni bah neet mi̱ sot-á̱niet mba ji. Ma̱ a̱lyia̱ 2019, sot BBC ji si̱ tyia̱ a̱lyoot Francia Márquez di̱ lyulyoot A̱nyiuk 100 mba hu ma̱ a̱lyia̱ a̱kya.

## Ya̱fang

## A̱ka̱fwuop nta
Isaiah Balat

**Isaiah Cawai Balat** (23 Zwat Swak 1952 – 18 Zwat Sweang 2014) ku yet a̱tyukwai-nfwuo-á̱niet ma̱ng a̱tyubwuanng Naijeriya wa a̱ ku neet da̱ a̱tak Si̱tet Ka̱duna. A̱ ku yet Sa̱neto Ri̱pobi̱lik Mundundung Naijeriya a̱ si̱ yong da̱ a̱kwonu Di̱ti̱rik Sa̱net Ka̱duna A̱tak kyiak neet mi̱ Zwat Tswuon 2003 ba̱ng si̱ tat Zwat Tswuon 2007 a̱wot, a̱ ku yet memba sot kwai-nfwuo-á̱niet *People's Democratic Party* wa. A̱zaghyi njen ji nang á̱ khai nggu tyia̱ mali Sa̱net ka a̱ni, a̱ ku nyia̱ ta̱m nang Minisi̱ta Si̱tet mat Nta̱m ma̱ng Nok A̱ka̱sa mi̱ kabinet A̱kwak A̱son A̱byin Olusegun Obasanjo kyiak neet ma̱ a̱lyia̱ 1999 ba̱ng si̱ tat a̱lyia̱ 2000. Mi̱ Zwat Tswuon 2010, á̱ si̱ ti̱n Balat a̱ yet *Special Advisor* A̱kwak A̱son A̱byin wu tazwa Nta̱m na̱ yet A̱tsatsak a̱ni (Ofit Byiek A̱kwak A̱son A̱son) a̱ji wa gu ku nshyia̱ ba̱ng si̱ tat jen kwi nggu ji ma̱ a̱lyia̱ 2014.

## A̱ya̱fang

## A̱ka̱fwuop nta
* The Isaiah Balat Foundation: Founded in Kaduna State Africa.
* Senator Isaiah Balat: SOKAD USA
Irak

**Irak**, á̱ ndyen ma̱ng a̱lyoot a̱gwomna̱ti ka nang **Ri̱pobi̱lik Irak** wu, yet a̱byin kya di̱ fam A̱siya Jenshyung di̱ fam-a̱byin kwai-nfwuo-á̱niet hu nang á̱ ngyei A̱ka̱wa̱tyia̱ A̱tyin a̱ni. Ma̱ng shi á̱niet ku swak milyon 46, kikya si̱ yet a̱byin 14 ka ka̱ swak ma̱ng byia̱ á̱nietbishyi ma̱ nka a̱ni mi̱ vam-a̱byin A̱siya hu ma̱ng a̱byin 33 ka̱ swak ma̱ng shi á̱nietbishyi mi̱ swanta hu. Ka̱ yet ri̱pobi̱lik malikpacam mundundung kya ka̱ byia̱ bibyintyok gwomna 18. A̱byin ka si̱ byia̱ a̱gi̱gak ma̱ng bibyin Turukya di̱ fam a̱za hu, Iran di̱ fam a̱tyin hu, A̱ngam A̱sa̱khwot Pari̱si wu ma̱ng Kuwet di̱ fam a̱tak-a̱tyin hu, Sa̱udi A̱rabya di̱ fam a̱tak hu, Urdun di̱ fam a̱tak-jenshyung hu, ma̱ng Suriya di̱ fam jenshyung hu. A̱keangtung ka ma̱ng a̱gba̱ndang a̱keang nka gu swak ma̱ng shi a̱ni nggu wa yet Bakdat. Á̱niet Irak ba shyia̱ di̱ vwuon, ma̱ng nkhang-a̱byin mbeang nyám a̱yit tai. Ma̱nang a̱byin ka yet kap swanta A̱la̱raba ma̱ng Khwikpaa̱pyia̱ hwa a̱ni, a̱lyiak á̱niet Irak ba yet Á̱nietkpaa̱kpeang &#x2013; nwuat nfwuo jhyang si̱ yet Khwiki̱risi̱ti, Khwiyazidi, Khwimande, Khwiyari̱sani, ma̱ng Khwizarotuti̱ra. Lilyem a̱gwomna̱ti Irak hu hwa yet La̱ra̱ba ma̱ng Kurudi; lilyem ghyáng nang á̱ ku nwuak   a̱wat di̱ nfam-a̱byin jhyang huhwa yet Turukya (Turukmen), Suret (A̱suriya), ma̱ng A̱ri̱meniya.

Kyiak neet mi̱ shyiri̱p miliniyon 6 A̱K hu, á̱kpa̱kpai nkyai a̱bwum wu tsi̱tsak a̱ka̱ghyui Tigi̱rit ma̱ng Yufi̱rati̱t na, nang á̱ ngyei Mesopotamya a̱ni, ku byin á̱ghyang mami a̱ca̱cet a̱ka̱keang gbangbang, ntat-a̱ghyi, ma̱ng bibyintyokshan mi̱ Sumet, A̱kat, ma̱ng A̱suriya.

## Ya̱fang
A̱ki̱ra

**A̱ki̱ra** (Ga: *Ga* or *Gaga*; Twi: *Nkran*; Dagbani: *Ankara*) yet agbandang akhayang  a ku shia̱ ma byin Ngha̱na ani, ku shia̱ a̱tak gak agbandang aghwie Gulf sa Guinea ku shia̱ ndu mang agbandang a̱ghwi A̱tylantyic . Da lyia chikwap suyang mang swanfyang mang anyiu(2021), a̱nyiet aku nya kedee mami  yaakeang bashia̱ Akira kuyet anyiet 284,124  ku byia̱  aswap abin  serves as the administrative boundaries of the City of Accra, see Accra Metropolitan District. For the genus of moth, see Accra (genus). For the suburb of Jerusalem that goes by almost the same name, see Acra (fortress). For the city in Israel, see Acre, Israel. For the capital of Turkey, see Ankara.
Wori

Akeang **Wori** hu ni yet akwop hyau hwa mami Najeryia Atak-Atak asi bu yet ali kya davwuo afwuop si ali gwomnati sitet Dalita. Akeang Wori ji ni yet jhyiung mami ayaa agbandang akwop si sot-ntam hyau mami Najeryia. Wori, Wudu, Okpe mbeang Uvuwe, yet akeangtung bwuanng si sitet Dalita ming shi aniet nang ku swak 311,979 aniet mami alyia 2006.[3] Akeang ka yet atsak shi-gak abyin aniet Ishekiri, mbeang Uroboh mang aniet Ijoh hu.

Wori
Akeang
Tesha Wori
Tesha Wori
Abubwuk alyoot/ayaalyot: Waffi, Waff, Akeang Waff,
Wori swan mami Najeryia.
Wori nshyia mami Najeryia tyei cacaat: 5°31′N 5°45′E
Abyin
Najeryia 
Sitet
Dalita
Sot-Agwomnati Mali SMA
Atak Wori SMA
Agwomnati
. Agbandang gwomna
Sheriff Oborevwori
Shi aniet (2016)[1]
.Dandi
363,382
. Shi akpa Dandi
31,371.8/sq mi (12,112.73/km2)
 • Metiro
1,043,122
 • Shi akpa Metiro 
13,508.4/sq mi (5,215.61/km2)
Yet aniet 
 • Ayaa nwap na
Ishekiri, Uroboh, Ijoh
 • alyem na
Nwap Ashong, nwap Ishekiri, nwap Uroboh, mang nwap Ijoh.
 • Nkhwi na
95% aniet khwi Yesu, 3% Taada Afirika, 2% aniet akpakpeang
GDP (PPP, 2015 int. Dollar)
 • alyia 
2023
 • akuu
$10.9 biliyon[2]
 • Ku zang ayin
$11,100

Wori byia agigak nyiung mang Uvuwe di nfam Atyin, di nfam Atak-Atyin Udu, di nfam Atak Ogbe-Ijoh mbeang akum ayaasusot-aniet mami Atak Wori SMA naat di nfam Jenshyung.[4] Sabama laai a shi ma ghwup mang avak nggu hu nang ba kun fwuorop ani, akeang ka mbeang agigak akakeang na amisali Uvuwe mang Wudu si nwuo mami amun akakeang dundung manang "Wori"

Wori swan tazwa khwong aghyui Wori nang kun myim Ming Aghyui Forikados mang Aghyui Iskiravos a si nwuai swak nvak asakhwot Johns mami atatak nfam abyin Naija-Dalita. Akeang ka byia tesha kyai asakhwot afwun nang kun yia ntam manang nkpat tyan kam amyim akawatyia Aghyui Naija mang agbandang kyai asakhwot Atilantik si nwuai mang ghwut

Wori kun nyia ntam manang akeangtung Wori Purovins koloni mi njen tsa ayaa alyia 1900 nang nfam Dalita ji ni shyia tafa koloni mang abyincok si Naijeryia Atak. [5][6]